dvergterne
Store norske leksikon,Biologi,Dyreriket,Ryggstrengdyr,Virveldyr,Fugler,Vade-, måke- og alkefugler,Måkefamilien,Terner,Sternula
Dvergterne er en fugleart i måkefamilien. Den er en sjelden, men årlig gjest i Norge, hovedsakelig langs kysten av Sør-Norge. Noen få par hekket i Østfold fra 1992 til 1998.
Beskrivelse Dvergterne er en svært liten terne, betydelig mindre enn en makrellterne. Fjærdrakten er grå og hvit, med en svart hette som strekker seg fra issen og ned mot ryggen. Den har hvit panne og en svart tøylestrek som strekker seg fra nebbet og gjennom øynene. I hekkesesongen er nebbet gult med en svart spiss, mens beina er oransjegule.Dvergterna har lange, smale vinger, og i flukt er vingeslagene svært raske. Under næringssøk stiller den som regel i lav høyde over vannflaten, før den stupdykker ned for å fange små fisk. Utbredelse Dvergterna hekker i store deler av Europa, og den kan påtreffes både langs kysten og ved innsjøer i innlandet. Den finnes også i Asia, Afrika og Oseania. De nærmeste hekkeområdene ligger i Danmark og sørlige deler av Sverige. Forekomst i Norge Noen få individer observeres årlig i Norge, oftest i Rogaland og Vest-Agder. Ett til to par hekket i Østfold fra 1992 til 1998. Den regnes nå som utdødd som hekkefugl i Norge. Les mer i Store norske leksikon terner måker Eksterne lenker BirdID: Faktaside om dvergterne